
Parlamentul  României

Camera  Deputaţilor

Comisia pentru industrii si servicii
                                                                                                                  Bucureşti, 25.05.2011                      

                                                                                                                      Nr.23/113/2011


AVIZ

la proiectul de Lege pentru modificarea şi completarea unor acte normative în vederea îmbunătăţirii activităţii de valorificare a bunurilor sechestrate sau, după caz, intrate, potrivit legii, în proprietatea privată a statului


 În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci şi Comisiei juridice, de disciplină şi imunităţi, cu proiectul de Lege pentru modificarea şi completarea unor acte normative în vederea îmbunătăţirii activităţii de valorificare a bunurilor sechestrate sau, după caz, intrate, potrivit legii, în proprietatea privată a statului, transmis cu adresa nr.P.L.x199 din 26 aprilie 2011, înregistrată sub nr.23/113 din 27 aprilie 2011.



Proiectul de lege are ca obiect de reglementare modificarea Ordonanţei Guvernului nr.14/2007 în sensul instituirii unei proceduri simplificate pentru declararea ca bunuri abandonate, acele bunuri aflate la organele de valorificare sau la deţinător, pentru care s-a dispus restituirea  prin hotărâre judecătorească rămasă definitivă, şi prin consecinţă se introduc în Codul de procedură penală art.166 alin.(11) şi art.1681- 1684. Se permite valorificarea imediată a bunurilor, înainte de pronunţarea unei hotărâri definitive şi irevocabile, dacă sunt perisabile, inclusiv animale, păsări vii sau plante, precum şi mijloace de transport ori produse inflamabile, cu condiţia ca valoarea acestora să fie diminuată substanţial.   


Proiectul de lege a fost adoptat de Senat în şedinţa din 20 aprilie 2010.



Consiliul Legislativ a avizat favorabil proiectul de lege cu avizul nr.103/28.01.2011, cu observaţii şi propuneri care au fost însuşite în totalitalitate de iniţiator.

Membrii comisiei au dezbătut proiectul de lege în şedinţele din 17 şi 24.05.2011. 
În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru modificarea şi completarea unor acte normative în vederea îmbunătăţirii activităţii de valorificare a bunurilor sechestrate sau, după caz, intrate, potrivit legii, în proprietatea privată a statului, cu un amendament admis prevăzut în anexă.


Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

p.PREŞEDINTE,
Mircea Marin   
Expert parlamentar,

Dr. Maria Cristina Bălănescu
ANEXĂ

A M E N D A M E N T E    A D M I S E

la proiectul de Lege pentru modificarea şi completarea unor acte normative în vederea îmbunătăţirii activităţii de valorificare a bunurilor sechestrate sau după caz, intrate, potrivit legii, în proprietatea privată a statului

	Nr.

crt.
	Text Senat

	Amendamente admise/Autor
	Motivaţie


	0
	1
	2
	3

	1.
	3. La articolul 6, alineatul (6) va avea următorul cuprins:

„(6) Prin excepţie de la prevederile art.3 alin.(2) privind condiţiile în care procesul-verbal de contravenţie devine titlu de proprietate, precum şi de la prevederile alin.(1), bunurile de consum alimentar cu grad ridicat de perisabilitate sau care, prin trecerea timpului, pierd din greutate ori din valoare, inclusiv animalele, păsările vii şi plantele, se valorifică de îndată. Bunurile se predau imediat persoanelor juridice specializate sau persoanelor fizice autorizate pentru comercializarea acestor bunuri către populaţie, la preţul de piaţă. Valorificarea acestor bunuri se face fără efectuarea procedurilor de evaluare.”

	3. La articolul 6, alineatul (6) va avea următorul cuprins:

„(6) Prin excepţie de la prevederile art.3 alin.(2) privind condiţiile în care procesul-verbal de contravenţie devine titlu de proprietate, precum şi de la prevederile alin.(1), bunurile de consum alimentar cu grad ridicat de perisabilitate sau care, prin trecerea timpului, pierd din greutate ori din valoare, inclusiv animalele, păsările vii şi plantele, se valorifică de îndată. Bunurile se predau imediat persoanelor juridice specializate sau persoanelor fizice autorizate pentru comercializarea acestor bunuri către populaţie, la preţul de piaţă, inclusiv pentru a fi  atribuite cu titlu gratuit potrivit prevederilor art.9. Valorificarea acestor bunuri se face fără efectuarea procedurilor de evaluare.”
Dep.Istvan Antal - UDMR

Dep.Iulian Iancu- PSD

	Pentru a permite calea de predare a acestor bunuri pentru ajutarea celor în nevoie, cum ar fi: grădiniţe, creşe, cămine de bătrâni, etc.


p.PREŞEDINTE,
Mircea Marin
Expert parlamentar,

Dr. Maria Cristina Bălănescu

